open-index/open-wikipedia-markdown huggingface dataset:
დედოფალ მარიას დაწესებულებათა უწყება

მინი|დედოფალ მარიას დაწესებულებათა უწყების ემბლემა
**დედოფალ მარიას დაწესებულებათა უწყება** () — რუსეთის იმპერიაში უწყება, რომელსაც ექვემდებარებოდა კეთილშობილ ქალთა ინსტიტუტები, ქალთა გიმნაზიები, ბავშვთა თავშესაფრები, უსინათლო და ყრუ-მუნჯ ბავშვთა სასწავლო დაწესებულებები, ზოგიერთი საავადმყოფო.

ოფიციალურად სახელი ეწოდა 1854 წელს იმპერატორ პავლე I-ის ცოლის, დედოფალ მარია თეოდორეს ასულის მიხედვით, რომელსაც 1797 წლიდან ჩაბარებული ჰქონდა კეთილშობილ ქალთა სააღმზრდელო საზოგადოებაზე მზრუნველობა. XX საუკუნის დასაწყისისთვის ამ უწყების გამგებლობაში იყო: 70 ქალთა ინსტიტუტი და გიმნაზია, 176 ბავშვთა თავშესაფარი, 21 სასწავლებელი უსინათლო და ყრუ-მუნჯი ბავშვებისათვის, 21 უპოვართა თავშესაფარი, 40 საავადმყოფო, მრავალი უმაღლესი დაწყებითი სასწავლებელი და სხვ.; მაგრამ განსაკუთრებული ყურადღება ექცეოდა კეთილშობილ ქალთა ინსტიტუტებს. მაღალჩინოსან მოხელეთა ოჯახებს ამ დაწესებულებებში საგვარეულო ადგილები ჰქონდათ. სწავლაში წარჩინებული მოსწავლე ქალებისათვის დაწესებული იყო ოქროსა და ვერცხლის მედლები, ხოლო უმაღლესი ჯილდო იყო შავი ხავერდის დიდ ბანტზე მიმაგრებული, უმაღლესი სინჯის ოქროსაგან ჩამოსხმული რუსული ინიციალების МФ-ის (მარია თევდორეს ასული) მონოგრამა, რომელსაც დაჯილდოებული მარცხენა ბეჭზე იკეთებდა. უწყებამ იარსება 1917 წლამდე. 

თბილისში იყო დედოფალ მარიამის უწყების სასწავლებლები, მ. შ. კეთილშობილ ქალთა ინსტიტუტი, რომელსაც ამიერკავკასიის ქალთა ინსტიტუტი ერქვა. 

## ლიტერატურა
* Собственная Его Императорского Величества канцелярия // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

კატეგორია:რუსეთის იმპერია
გაბონის ეროვნული საკალათბურთო ნაკრები

**გაბონის ეროვნული საკალათბურთო ნაკრები** საერთაშორისო საკალათბურთო შეჯიბრებებში წარმოადგენს გაბონს. ნაკრებს არასდროს უთამაშია ოლიმპიადასა და მსოფლიო ჩემპიონატზე. გაბონის გუნდმა სამჯერ მიიღო მონაწილეობა აფრობასკეტზე (1993, 2005, 2015), მათი საუკეთესო შედეგი, 2015 წელს დაკავებული მე-8 ადგილი იყო. 

## რესურსები ინტერნეტში
* გაბონის ეროვნული საკალათბურთო ნაკრები  — *afrobasket.com*

კატეგორია:გაბონის კალათბურთი
კატეგორია:გაბონის ეროვნული სპორტული ნაკრებები
კატეგორია:ეროვნული საკალათბურთო ნაკრებები
მამედ მამედოვი

**მამედ მამედოვი** (დ. 27 ივლისი, 1948) — ქართველი პოლიტიკოსი.

დაამთავრა აზერბაიჯანის პოლიტექნიკური ინსტიტუტი.  1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „მრეწველობა გადაარჩენს საქართველოს“.

## რესურსები ინტერნეტში
*მამედ მამედოვის დეკლარაცია declaration.gov.ge (2000-04-18) 
 

კატეგორია:დაბადებული 27 ივლისი
კატეგორია:დაბადებული 1948
კატეგორია:საქართველოს V მოწვევის პარლამენტის წევრები
დევდარაკი (მდინარე)

**დევდარაკი** — მდინარე აღმოსავლეთ საქართველოში, ყაზბეგის მუნიციპალიტეტში, მყინვარწვერის მასივის ჩრდილო-აღმოსავლეთ კალთაზე, მდინარე ამალის (თერგის მარცხენა შენაკადი) მარჯვენა შენაკადი. სიგრძე 4,5 კმ, აუზის ფართობი 17,8 კმ². სათავეს იღებს დევდარაკის მყინვარიდან, ზღვის დონიდან 2260 მ სიმაღლეზე.

## ლიტერატურა
კატეგორია:მცხეთა-მთიანეთის მხარის მდინარეები
კატეგორია:ყაზბეგის მუნიციპალიტეტის მდინარეები
გაიოზ დევდარიანი

მინი|გაიოზ დევდარიანი
**გაიოზ სოლომონის ძე დევდარიანი** (დ. 2 ოქტომბერი, 1901, ხარაგაული, — გ. 12 ნოემბერი, 1937) — ქართველი ბოლშევიკი პოლიტიკოსი, პარტიული და სახელმწიფო მოხელე.

რუსეთის სოციალ-დემოკრატიული მუშათა (ბოლშევიკური) პარტიის წევრი 1918 წლიდან. 1919 წლის ოქტომბერში საქართველოს სახელმწიფოს წინააღმდეგ მოწყობილ ამბოხებაში მონაწილეობისთვის დააპატიმრეს და თბილისში, მეტეხის ციხეში ჩასვეს. გათავისუფლების შემდეგ, 1920 წლის ივნისში შეუერთდა ბოლშევიკების მიერ გორის მაზრის ოსებში მოწყობილ ამბოხებას. 1920 წლის ივლისიდან კომკავშირულ სამუშაოზე იყო (კომკავშირის ამიერკავკასიის ბიუროს და წითელგვარდიული მთავარი შტაბის წევრი). საქართველოს ძალადობრივი გასაბჭოების შემდეგ, 1921-1923 წლებში იყო ჯერ კომკავშირის თბილისის საგუბერნიო კომიტეტის, ხოლო შემდეგ საქართველოს კომკავშირის ცენტრალური კომიტეტის მდივნად. 

1923-1925 წლებში სწავლობდა მოსკოვში კომუნისტურ აკადემიასთან არსებულ მარქსიზმ-ლენინიზმის კურსებზე. 1930-1931 წლებში იყო საქართველოს სსრ განათლების სახალხო კომისარი. 1931 წლიდან მუშაობდა სხვადასხვა ადმინისტრაციულ და სამეურნეო თანამდებობაზე. მასობრივი რეპრესიების დროს, 1937 წლის ზაფხულში, ვორონეჟის მოტომშენებელი №16 ქარხნის დირექტორად ყოფნისას, დევდარიანი დააპატიმრეს. ბრალად ედებოდა, რომ იყო „მემარჯვენეთა ანტისაბჭოთა ორგანიზაციის“ ერთ-ერთი ხელმძღვანელი, ეწეოდა „აქტიურ კონტრ-რევოლუციურ ძირგამომთხრელ საქმიანობას“ და ამზადებდა „ტერორისტულ აქტს“ საქართველოს კომუნისტური პარტიის ცენტრალური კომიტეტის მდივნის, ლავრენტი ბერიას წინააღმდეგ. დახვრიტეს იმავე წლის 12 ნოემბერს.

## ლიტერატურა
## რესურსები ინტერნეტში
კატეგორია:დაბადებული 2 ოქტომბერი
კატეგორია:დაბადებული 1901
კატეგორია:გარდაცვლილი 12 ნოემბერი
კატეგორია:გარდაცვლილი 1937
კატეგორია:ხარაგაულის მუნიციპალიტეტში დაბადებულები
კატეგორია:ქართველი ბოლშევიკები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:საქართველოს სსრ განათლების სახალხო კომისრები
იოზეფ შუმპეტერი

**იოზეფ შუმპეტერი** (დ. 8 თებერვალი, 1883, ტრეშტი, მორავია — გ. 8 იანვარი, 1950, სოლზბერი, აშშ) — ავსტრიელი ეკონომისტი და სოციოლოგი. 1919-1920 წლებში იყო ავსტრიის ფინანსთა მინისტრი, 1932 წლიდან ჰარვარდის უნივერსიტეტის პროფესორი.

შუმპეტერი იყო კაპიტალიზმის თეორეტიკოსი, მას კაპიტალიზმის ფუნქციონირების წინაპირობად მიაჩნდა კერძო საკუთრება და სახელმშეკრულებო თავისუფლება. მისი ძირითადი ნაშრომია „კაპიტალიზმი, სოციალიზმი და დემოკრატია“ (1942). შუმპეტერმა წამოაყენა ეფექტური კონკურენციის თეორია.

## ლიტერატურა
კატეგორია:დაბადებული 8 თებერვალი
კატეგორია:დაბადებული 1883
კატეგორია:ავსტრიელი ეკონომისტები
კატეგორია:გარდაცვლილი 1950
კატეგორია:გარდაცვლილი 8 იანვარი
იური შუმსკი

**იური შუმსკი** (დ. 5 ნოემბერი, 1887, ტირასპოლი — გ. 7 ივნისი, 1954, კიევი) — უკრაინელი მსახიობი, სსრკ-ის სახალხო არტისტი (1944)

## ბიოგრაფია
აქტიურად მონაწილეობდა რევოლიციურ მოძრობაში. გამოდიოდა მუშათა დრამატული წრის სპექტაკლებში. 1925-1934 წლებში იყო უკრაინის „დერჟდრამის“ მსახიობი. 1934 წლიდან მუშაობდა კიევის თეატრში. გადაღებულია მარშალ ვასილევსკის როლში ფილმებში „მესამე დარტყმა“ (1948) და „სტალინგრადის ბრძოლა“ (1949).

## ლიტერატურა
კატეგორია:დაბადებული 5 ნოემბერი
კატეგორია:დაბადებული 1887
კატეგორია:უკრაინელი მსახიობები
კატეგორია:გარდაცვლილი 1954
კატეგორია:გარდაცვლილი 7 ივნისი
კატეგორია:სსრკ-ის სახალხო არტისტები
კატეგორია:მსახიობები ანბანის მიხედვით
კატეგორია:კიევში გარდაცვლილები
შუნტი

**შუნტი** — გაზომვის ტექნიკაში ელექტროსაზომი ხელსაწყოს პარალელურად ჩართული რეზისტორი, რომლის დანიშნულებაა დენის ძალის, სიმძLავრის, ენერგიის გაზომვის საზღვრების გაფართოება მაშინ, როცა ძნელია ან მიზანშეუწონელია მთელი გსაზომი დენის გატარება საზომ ხელსაწყოში.

## ლიტერატურა
კატეგორია:საზომი ხელსაწყოები
ვილჰელმ შუპე

**ვილჰელმ შუპე** (დ. 5 მაისი, 1836, ბჟეგი — გ. 29 მარტი, 1913, ბრესლაუ) — გერმანელი ფილოსოფოსი, იმანენტური ფილოსოფიის წარმომადგენელი. მისი მნიშვნელოვანი შრომებია „შემეცნების თეორიული ლოგიკა“ (1878) და „შემეცნების თეორიისა და ლოგიკის ნარკვევები“ (1894)

## ლიტერატურა
კატეგორია:დაბადებული 5 მაისი
კატეგორია:დაბადებული 1836
კატეგორია:გერმანელი ფილოსოფოსები
კატეგორია:გარდაცვლილი 1913
კატეგორია:გარდაცვლილი 29 მარტი
კატეგორია:გერმანელი მამაკაცი მწერლები
მიხეილ მახარაძე

**მიხეილ მახარაძე** (დ. 13 ნოემბერი, 1946, სოფ. ფაჩხა, ახლანდ. ხულოს მუნიციპალიტეტი — გ. 4 ოქტომბერი, 2023)  — ქართველი 	თანამდებობის პირი, მეცნიერი, პედაგოგი, პოლიტიკოსი, პუბლიცისტი, ფილოსოფოსი. ფილოსოფიის მეცნიერებათა დოქტორი (1989), პროფესორი (2002).

1970 წელს დაამთავრა თბილისის სახელმწიფო უნივერსიტეტის ფილოსოფიისა და ფსიქოლოგიის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი: „საქართველოს მოქალაქეთა კავშირი“. 2004–2012 წლებში — აჭარის ავტონომიური რესპუბლიკის უმაღლესი საბჭოს თავმჯდომარე. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი „ერთიანი ნაციონალური მოძრაობა — „მეტი სარგებელი ხალხს“.

## ჯილდოები 
* 2004: ღირსების ორდენი
* 2004: საქართველოს სახელმწიფო პრემია
* 2005: შალვა ნუცუბიძის სახელობის პრემია
* 2007: ვახტანგ გორგასლის I ხარისხის ორდენი
* 2011: საქართველოს ეროვნული პრემია
* 2012: ბრწყინვალების საპრეზიდენტო ორდენი

## რესურსები ინტერნეტში
კატეგორია:დაბადებული 13 ნოემბერი
კატეგორია:დაბადებული 1946
კატეგორია:ხულოს მუნიციპალიტეტში დაბადებულები
კატეგორია:გარდაცვლილი 4 ოქტომბერი
კატეგორია:გარდაცვლილი 2023
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი ფილოსოფოსები
კატეგორია:ფილოსოფიის დოქტორები
კატეგორია:ქართველი პროფესორები
კატეგორია:საქართველოს V მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:აჭარის ავტონომიური რესპუბლიკის უმაღლესი საბჭოს თავმჯდომარეები
კატეგორია:საქართველოს ღირსების ორდენის კავალრები
კატეგორია:საქართველოს სახელმწიფო პრემიის ლაურეატები
კატეგორია:ვახტანგ გორგასლის I ხარისხის ორდენის კავალრები
კატეგორია:ბრწყინვალების საპრეზიდენტო ორდენის კავალრები
კატეგორია:საქართველოს ეროვნული პრემიის ლაურეატები
მიხეილ
კატეგორია:ცოცხალი ადამიანები
პავლე შურუხინი

**პავლე შურუხინი** (დ. 5 ნოემბერი, 1912 — გ. 3 ნოემბერი, 1956, მოსკოვი) — რუსი სამხედრო მოღვაწე, გენერალ-მაიორი (1953), საბჭოთა კავშირის ორგზის გმირი (1943, 1945).

## ბიოგრაფია
1931 წლიდან იყო წითელ არმიაში. 1934 წელს დაამთავრა ქ. ორჯონიკიძის სამხედრო სკოლა. 1939-19*40 წლებში მონაწილეობდა სსრკ-ფინეთის ომში. დიდი სამამულო ომის დროს იყო მსროლელი ბატალიონის, შემდეგ გაერთიანებული პარტიზანული რაზმისა და მსროლელი პოლკის მეთაური. 

## ლიტერატურა
კატეგორია:დაბადებული 5 ნოემბერი
კატეგორია:დაბადებული 1912
კატეგორია:საბჭოთა გენერალ-მაიორები
კატეგორია:გარდაცვლილი 1956
კატეგორია:გარდაცვლილი 3 ნოემბერი
კატეგორია:დიდი სამამულო ომის მონაწილეები
კატეგორია:სსრკ-ის II მოწვევის უმაღლესი საბჭოს დეპუტატები
კატეგორია:წითელი ვარსკვლავის ორდენის კავალრები
კატეგორია:მოსკოვში გარდაცვლილები
ვასილი ლელუაშვილი

**ვასილი ლელუაშვილი** (დ. 21 ივლისი, 1958, სოფელი წავკისი, გარდაბნის რაიონი) — ქართველი პოლიტიკოსი.

1981 წელს დაამთავრა საქართველოს პოლიტექნიკური ინსტიტუტის ავტომექანიკური ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “.

## რესურსები ინტერნეტში
*ვასილი ლელუაშვილი — ბიბლიოვიკი

*პირველი არხი — 2011 წლის 26 მაისის აქციის დარბევაზე სასამართლო განხილვები 14 ივნისს გაგრძელდება 
*ვასილ ლელუაშვილი ბრალს არ აღიარებს 

კატეგორია:დაბადებული 21 ივლისი
კატეგორია:დაბადებული 1958
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1981)
ზაქარია დევდარიანი

**ზაქარია (შაქრო) დავითის ძე დევდარიანი** (დევდორიანი; დ. 1836 — გ. 1907) — რუსეთის იმპერიის არმიის გენერალ-მაიორი (1901).

თბილისის გუბერნიის აზნაურთა ოჯახიდან. სამხედრო სამსახური დაიწყო რიგითად თბილისის ეგერთა პოლკში 1848 წელს. 1850 წელს უნტერ-ოფიცრად გადაიყვანეს ერევნის მე-13 ლაიბგრენადერთა პოლკში (იმავე პოლკში მსახურობდა მისი ძმაც, შემდგომში მაიორი ნიკოლოზ დევდარიანი). მონაწილეობდა ბრძოლებში ლეკების წინააღმდეგ 1849-1850 წლებში. ყირიმის ომის (1854-1856) დროს იბრძოდა თურქების წინააღმდეგ ალექსანდროპოლის რაზმის რიგებში და თავი გამოიჩინა ყარსთან 1855 წლის სექტემბერში. 1863 წლიდან იყო ერევნის მე-13 ლაიბგრენადერთა პოლკის ხაზინადარი და მანგლისში პოლკის ოფიცერთა კლუბის აშენების ერთ-ერთი ინიციატორი. 1871 წლიდან კავკასიის სამხედრო ოლქის შტაბში საინტენდანტო თანამდებობებზე მუშაობდა (ბოლო თანამდებობა — კავკასიის სამხედრო საოლქო ეგზეკუტორი). 1901 წელს დაითხოვეს სამხედრო სამსახურიდან გენერალ-მაიორის წოდების მინიჭებით. დაჯილდოებულია წმ. სტანისლავის, წმ. ანას და წმ. ვლადიმირის სხვადასხვა ხარისხის ორდენებით.

## ლიტერატურა
;
* Бобровский Павел Осипович, История 13-го Лейб-Гренадерского Эриванского Его Величества полка за 250 лет. Приложения к пятой части. СПб., 1898. - გვ. 99-100;
* «Кавказ», № 51. - 5 (17) мая 1871. - გვ. 1.

## რესურსები ინტერნეტში
კატეგორია:დაბადებული 1836
კატეგორია:გარდაცვლილი 1907
კატეგორია:რუსეთის იმპერიის გენერალ-მაიორები
კატეგორია:ქართველი გენერლები
შუუბია

**შუუბია** — კულტურულ-პოლიტიკური მოძრაობა არაბთა სახალიფოში. ჩაისახა VIII საუკუნეში არაარაბ ხალხებს შორის. ისინი წინააღმდეგობას უწევდნენ არაბებს, რომლებიც ცდილობდნენ ისლამის ქვეყნებში კულტურული ცხოვრების სადავეების ხელში ჩაგდებას. ყველაზე უფრო აქტიური იყო შუუბიას ირანული მოძრაობა. მისი მთავარი მოღვაწეები იყვნენ მწერალი იბნ ალ-მუკაფა, ისტორიკოსი ჰამზა ალ-ისფაჰანი და მეცნიერ-ენციკლოპედისტი ალ-ბირუნი. შუუბიას მოძრაობა დაკავშირებული იყო არაბების პოლიტიკური ბატონობის წინააღმდეგ მიმართულ ოპოზიციასთან, რელიგიურ მიმდინარეობებთან შიიტებთან, ხარიჯიტებთან. შუუბია მიისწრაფოდა აღედგინა ადგილობრივი ლიტერატურული ენები, კერძოდ ფარსი.

## ლიტერატურა
კატეგორია:ისლამური ტერმინოლოგია
შოთა შურღაია

**შოთა იოსების ძე შურღაია** (დ. 4 აპრილი, 1920, ფოთი — გ. 16 აგვისტო, 2005) — ქართველი სამხედრო მოღვაწე, საბჭოთა გვარდიის პოდპოლკოვნიკი, საბჭოთა კავშირის გმირი (1946).

## ბიოგრაფია
დაამთავრა ფოთის ჰიდრომელიორაციული ტექნიკუმი 1938 წელს, ამავე წელს განაგრძო სწავლა საქართველოს სასოფლო-სამეურნეო ინსტიტუტში. 1940 წელს კომკავშირული საგზურით გაგზავნეს ავიაციაში. მეორე მსოფლიო ომის (1941–1945) დროს საავიაციო პოლკის რგოლის მეთაური იყო. მის ანგარიშზეა 110 საბრძოლო გაფრენა. გამოჩენილი მამაცობისათვის შურღაიას საბჭოთა კავშირის გმირის წოდება მიენიჭა. 1955 წელს დაამთავრა სამხედრო-საჰაერო აკადემია. 1957 წლიდან თადარიგში იყო. ცხოვრობდა თბილისში. მუშაობდა ავტოსატრანსპორტო ორგანიზაციებში. დაკრძალულია საბურთალოს სასაფლაოზე. მიღებული აქვს სახელმწიფო ჯილდოები.

## ლიტერატურა
## რესურსები ინტერნეტში
კატეგორია:დაბადებული 4 აპრილი
კატეგორია:დაბადებული 1920
კატეგორია:გარდაცვლილი 2005
კატეგორია:გარდაცვლილი 16 აგვისტო
კატეგორია:დიდი სამამულო ომის მონაწილეები
კატეგორია:ფოთში დაბადებულები
კატეგორია:ქართველები მეორე მსოფლიო ომში
კატეგორია:საბჭოთა კავშირის გმირები საქართველოდან
კატეგორია:საბურთალოს პანთეონში დაკრძალულები
კატეგორია:ლენინის ორდენის კავალრები
კატეგორია:წითელი დროშის ორდენის კავალრები
კატეგორია:სამამულო ომის I ხარისხის ორდენის კავალრები
კატეგორია:სამამულო ომის II ხარისხის ორდენის კავალრები
კატეგორია:წითელი ვარსკვლავის ორდენის კავალრები
კატეგორია:ვახტანგ გორგასლის II ხარისხის ორდენის კავალრები
კატეგორია:საბჭოთა კავშირის კომუნისტური პარტიის წევრები
კატეგორია:დიდების III ხარისხის ორდენის კავალრები
იური დევდარიანი

**იური სეითის ძე დევდარიანი** (დ. 4 აგვისტო, 1909, ქ. ვოლოგდა, — გ. 15 ივნისი, 1989, თბილისი) — ქართველი ჰიდროტექნიკოსი. ტექიკურ მეცნიერებათა დოქტორი (1960), პროფესორი (1965), საქართველოს მეცნიერებისა და ტექნიკის დამსახურებული მოღვაწე (1974).

დაამთავრა ლენინგრადის წყლის ტრანსპორტის ინჟინერთა ინსტიტუტი (1930). 1930–1941 წლებში მუშაობდა თბილისში „ჰიდროენერგოპროექტში“, 1941 წლიდან — საქართველოს ენერგეტიკისა და ჰიდროტექნიკის ნაგებობათა სამეცნიერო-კვლევით ინსტიტუტში (1971 წლიდან საქართვ. მეცნ. აკად. ა. დიდებულიძის სახ. ენერგეტიკის სამეცნიერო-კვლევით ინსტიტუტი). 1958–1979 წლებში იყო ამ ინსტიტუტის ჰიდროტექნიკის განყოფილების გამგე, 1979–1986 წლებში — სექტორის გამგე, 1986–1989 წლებში — წამყვანი მეცნიერი თანამშრომელი. მისი შრომები ეხება უმთავრესად ენერგოსისტემების განვითარების საკითხებს.

## ბიბლიოგრაფია
* Вопросы определения параметров ГЭС…, კრ.: Оптимизация параметров и режимов компонентов водохозяйственного комплекса, М., 1973.

## ლიტერატურა
კატეგორია:დაბადებული 4 აგვისტო
კატეგორია:დაბადებული 1909
კატეგორია:გარდაცვლილი 15 ივნისი
კატეგორია:გარდაცვლილი 1989
კატეგორია:ქართველი ჰიდროტექნიკოსები
კატეგორია:საქართველოს სსრ-ის მეცნიერების დამსახურებული მოღვაწეები
კლავდია დევდარიანი

**კლავდია მანუილის ასული დევდარიანი** (დ. 20 სექტემბერი, 1910, სოფ. მირონწმინდა, ახლანდ. ხარაგაულის მუნიციპალიტეტი, — გ. 21 მარტი, 2003, თბილისი) — ქართველი მწერალი, პედაგოგი. საქართველოს დამსახურებული მასწავლებელი (1970). 

დაამთავრა ქუთაისის ქალთა სასწავლებელი (1926), შემდეგ თბილისის სახელმწიფო უნივერსიტეტის ენისა და ლიტერატურის ფაკულტეტი (1930). სხვადასხვა დროს მუშაობდა: ხარაგაულში — მასწავლებლად, თბილისში — საქართველოს მწერალთა კავშირში (საბავშვო სექციის მდივანი), საქართველოს განათლების სამინისტროში, მოზარდ მაყურებელთა ქართულ თეატრში (სამხატვრო საბჭოს წევრი). 

1932 წლიდან თანამშრომლობდა ქართულ ჟურნალ-გაზეთებთან. 1934 წელს ჟურნალ „პიონერში“ გამოაქვეყნა პირველი საბავშვო მოთხრობა „აღარ დაბრუნდა“. საბავშვო მოთხრობების კრებული „პნიას ქოჩორა“ 1941 გამოსცა. დევდარიანს ეკუთვნის: „მოთხრობები“ (1950), „დიდ გზაზე“ (1951); ბიოგრაფიული რომანები: „სიჭაბუკე პოეტისა“ (1957; ცალკე წიგნად, 1960), „სიცოცხლე და უკვდავება“ (1964, 1988), „ყმაწვილკაცობა მემატიანისა“ (1980); რომანები: „ძველი ფუძე“ (1966), „ორი რომანი“ (1988); მოთხრობა „დრო და სივრცე“ (1970, 1975, 1989); მხატვრული ნარკვევი „ცრემლი ვაზისა“ (1988); პიესა „დღეს ჩვენ ვფიქრობთ ბარათაშვილზე“ (დაიდგა მოზარდ მაყურებელთა ქართულ თეატრში 1970) და სხვ. დაჯილდოებულია ი. გოგებაშვილის სახელობის მედლით (1970), შიო მღვიმელის სახელობის პრემიით (1989), ღირსების ორდენით (1999).

## ლიტერატურა
კატეგორია:დაბადებული 20 სექტემბერი
კატეგორია:დაბადებული 1910
კატეგორია:გარდაცვლილი 21 მარტი
კატეგორია:გარდაცვლილი 2003
კატეგორია:ხარაგაულის მუნიციპალიტეტში დაბადებულები
კატეგორია:ქართველი საბავშვო მწერლები
კატეგორია:ქართველი პედაგოგები
გიორგი ჯმუხაძე

**გიორგი (გივი) ჯმუხაძე** (დ. 1954 — გ. 10 მარტი, 2018) — ქართველი სამხედრო პირი, პოლკოვნიკი, საარტილერიო ტექნიკის სპეციალისტი.

მონაწილეობდა აფხაზეთისა (1992-1993) და რუსეთ-საქართველოს ომებში (2008). აფხაზეთში შეიარაღებული კონფლიქტის დროს მის მიერ გარემონტდა და საბრძოლო გათვლებს გადაეცა ჰაუბიცები, ქვემეხები, ნაღმმტყორცნები, რეაქტიული სისტემები და სხვა დამხმარე აღჭურვილობა, რომელიც წარმატებით იქნა გამოყენებული 1993 წლის 15-16 მარტის ბრძოლებში. მის მიერვე აფხაზეთის ომის მსვლელობისას დამზადდა რამდენიმე ექსპერიმენტული საარტილერიო დანადგარიც. 2004 წელს ცხინვალის რეგიონში შეტაკებების დროს ჯმუხაძის ზედამხედველობით შეკეთდა და მწყობრში ჩადგა შინაგანი ჯარების კუთვნილი ათეულობით საარტილერიო დანადგარი. 2010 წელს თადარიგში გავიდა და თანამშრომლობდა სახელმწიფო სამხედრო სამეცნიერო-ტექნიკურ ცენტრ „დელტასთან“ ქართული წარმოების საარტილერიო ტექნიკის შექმნისა და გამოცდის სფეროში.

## რესურსები ინტერნეტში
* სსტც „დელტას“ ოფიციალური facebook გვერდი

კატეგორია:დაბადებული 1954
კატეგორია:გარდაცვლილი 10 მარტი
კატეგორია:გარდაცვლილი 2018
კატეგორია:ქართველი პოლკოვნიკები
კატეგორია:ქართველი არტილერისტები
კატეგორია:აფხაზეთის ომის მონაწილეები
შურღაია

საკუთარი სახელი **შურღაია** შეიძლება აღნიშნავდეს ერთ-ერთ შემდეგ პიროვნებათაგანს:

* ვალტერ შურღაია — პოლიტიკოსი
* ზურაბ შურღაია — დიპლომატი, ბიზნესმენი
* თეა შურღაია — ირანისტი, მთარგმნელი
* შოთა შურღაია — სამხედრო მფრინავი, საბჭოთა კავშირის გმირი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ზებედე ჩხიკვიშვილი

**ზებედე ჩხიკვიშვილი** (დ. 7 მაისი, 1908, გუთური — გ. დეკემბერი, 2000) — ქართველი ინჟინერ-გეოლოგი. 

## ბიოგრაფია
დაამთავრა საქართველოს პოლიტექნიკური ინსტიტუტი 1934 წელს. 1930 წლიდან მუშაობა დაიწყო საქართველოს სხვადასხვა გეოლოგიურ დაწესებულებაში. 1951 წელს საქართველოში ბარიტის საბადოთა შესწავლისათვის სპეციალისტთა ჯგუფთან ერთად მიენიჭა სსრკ სახელმწიფო პრემია. 

## ლიტერატურა
## რესურსები ინტერნეტში
კატეგორია:დაბადებული 7 მაისი
კატეგორია:დაბადებული 1908
კატეგორია:გარდაცვლილი 2000
კატეგორია:ქართველი გეოლოგები
კატეგორია:ჩოხატაურის მუნიციპალიტეტში დაბადებულები
ზ
ავთანდილ ჩხიკვიშვილი

**ავთანდილ ჩხიკვიშვილი** (დ. 25 ივლისი, 1949 — ) 
ქართველი მწერალი, პუბლიცისტი.

ეკუთვნის მოთხრობების კრებული „დრო“ (1978); “გაზეთის მეოთხე გვერდზე” (1981) პიესები: „მოსაწყენი დღეების ქრონიკა“ (1976), „გზა“ (1979); მხატვრული და დოკუმენტური ფილმების სცენარები: ექვსი თოვლიანი დღე (1986), ქართული მეღვინეობის პოპულარიზაციისთვის შექმნილი ეთნოგრაფიული ფილმი - საწნახელი(1984). 2000 წელს ავთანდილ ჩხიკვიშვილი დაჯილდოვებულ იქნა ღირსების ორდენით.

## ლიტერატურა
## რესურსები ინტერნეტში
კატეგორია:დაბადებული 25 ივლისი
კატეგორია:დაბადებული 1949
კატეგორია:ქართველი მწერლები
კატეგორია:ჩოხატაურის მუნიციპალიტეტში დაბადებულები
ა
როლანდ მგალობლიშვილი

**როლანდ მგალობლიშვილი** (დ. 17 სექტემბერი, 1956, ბათუმი) — ქართველი პოლიტიკოსი.

1980 წელს დაამთავრა საქართველოს პოლიტექნიკური ინსტიტუტის სამრეწველო და სამოქალაქო მშენებლობის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (რუსთავის მაჟორიტარი), საარჩევნო ბლოკი საინიციატივო ჯგუფი .

## რესურსები ინტერნეტში
*როლანდ მგალობლიშვილი — ბიბლიოვიკი

კატეგორია:დაბადებული 17 სექტემბერი
კატეგორია:დაბადებული 1956
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1980)
პეტრე ჩხობაძე

**პეტრე ჩხობაძე** (დ. 6 მარტი, 1908, ტყაჩირი — გ. 24 ოქტომბერი, 1985) — ქართველი სამხედრო მოღვაწე, საბჭოთა გენერალ-მაიორი (1953).

## ბიოგრაფია
1930 წელს წითელ არმიაში გაიწვიეს. 1931 წელს ექსტერნად დაამთავრა ამიერკავკასიის ქვეითთა სამხედრო სასწავლებელი, 1938 წელს „ვისტრელის“ კურსები, 1951 წელს კი მ. ფრუნზეს სახელობის სამხედრო აკადემია. დიდი სამამულო ომის დროს 1941-1945 წლებში ჩრდილოეთ-დასავლეთისა და კალინინის ფრონტებზე იბრძოდა. მონაწილეობდა მოსკოვის დაცვაში. 1944-1956 წლებში თბილისის მსროლელი დივიზიის მეთაური; 1957-1963 წლებში ქუთაისის საქალაქო საბჭოს აღმასკომის თავმჯდომარე. 1956 წლიდან თადარიგში იყო. დაჯილდოებულია 5 ორდენით, 10 მედლით.

## ლიტერატურა
## რესურსები ინტერნეტში
კატეგორია:დაბადებული 6 მარტი
კატეგორია:დაბადებული 1908
კატეგორია:გარდაცვლილი 1985
კატეგორია:გარდაცვლილი 25 ოქტომბერი
კატეგორია:ქართველები მეორე მსოფლიო ომში
კატეგორია:წყალტუბოს მუნიციპალიტეტში დაბადებულები
კატეგორია:საბჭოთა გენერალ-მაიორები
კატეგორია:ქართველი გენერლები
კატეგორია:ლენინის ორდენის კავალრები
პ
გიორგი ჩხოტუა

**გიორგი ჩხოტუა** (დ. 13 აგვისტო, 1911, თბილისი — გ. 1942) — ქართველი გეოლოგი, გეოლოგ-მინერალოგიურ მეცნიერებათა კანდიდატი (1938).

## ბიოგრაფია
დაამთავრა საქართველოს პოლიტექნიკური ინსტიტუტი 1930 წელს. იგი საქართველოს ტერიტორიის სისტემური პეტროგრაფიული კვლევის ერთ-ერთი ფუძემდებელია. 1933 წელს პირველმა გამოიკვლია მდინარე კოდორის ხეობის ფუძე და ულტრაფუძე ქანები; საქართველოს სასარგებლო წიაღისეული (აზბესტი, ანდეზიტი, გრაფიტი, კვარციტი და სხვა). 

## ლიტერატურა
## რესურსები ინტერნეტში
## სქოლიო
კატეგორია:დაბადებული 13 აგვისტო
კატეგორია:დაბადებული 1911
კატეგორია:გარდაცვლილი 1942
კატეგორია:ქართველი გეოლოგები
კატეგორია:თბილისში დაბადებულები
გიორგი
საღირაშვილი

საკუთარი სახელი **საღირაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გელა საღირაშვილი — სპორტსმენი (თავისუფალი ჭიდაობა)
* დავით საღირაშვილი — პოლიტიკური მოღვაწე, პუბლიცისტი

კატეგორია:ქართული გვარები
გერჰარდ დეეტერსი

**გერჰარდ ულრიხ ვოლდემარ დეეტერსი** (; დ. 8 ივლისი, 1892, ლემბურგი, ახლანდ. მალპილსი, ლატვია, — გ. 19 ოქტომბერი, 1961, ქ. ბონი) — გერმანელი ენათმეცნიერი, ქართველოლოგი და კავკასიოლოგი.

1912-1914 წლებში სწავლობდა ლაიფციგში, 1922-1925 წლებში — იენასა და მიუნხენში. დაიცვა სადოქტორო დისერტაცია თემაზე „ქართველური ზმნა“. 1927-1932 წლებში იყო ლაიფციგის უნივერსიტეტის, 1935-1960 წლებში — ბონის უნივერსიტეტის პროფესორი. 1930–1934 წლებში იყო ა. დირის მიერ დაარსებული ჟურნალ „კაუკაზიკას“ („Caucasica“) გამომცემელი, ხოლო 1937–1960 წლებში გამოსცემდა ჟურნალ „Indogermanische Forschungen“ („ინდოგერმანული ძიებანი“).   

დეეტერსს ეკუთვნის მრავალი ნაშრომი ქართული და სხვა ქართველური ენების სტრუქტურისა და ისტორიის საკითხებზე, მ. შ. აღსანიშნავია მონოგრაფია „ქართველური ზმნა“ (1930), რომელშიც საფუძვლიანად არის გაანალიზებული ქართველურ ენათა შედარებითი მორფოლოგიის მრავალი საკვანძო საკითხი, ახლებურად არის დასმული საერთო-ქართველური ფუძეენის დიფერენციაციის პრობლემა. დეეტერსმა არაერთი ნაშრომი მიუძღვნა ქართული (ქართველური) ენისა და სომხურის ურთიერთმიმართების საკითხებს. მას ეკუთვნის გამოკვლევა ქართული დამწერლობის ისტორიის შესახებ. მისი აზრით, ქართული დამწერლობა ბერძნულიდან მომდინარეობს და ის საქართველოს გაქრისტიანების შემდეგ არის შექმნილი. დეეტერსმა გამოაქვეყნა რამდენიმე ნაშრომი ქართული ლიტერატურის შესახებ. მისი წიგნი „ქართული ლიტერატურა“ არის ქართული მწერლობის ისტორიის მოკლე მიმოხილვა. დაბეჭდა რამდენიმე სტატია შოთა რუსთაველის „ვეფხისტყაოსნის“ შესახებ. დეეტერსი იყო კავკასიური ენების ცნობილი სპეციალისტი. აღზარდა ქართველური ენების არაერთი გამოჩენილი მკვლევარი (ფ. ნაისერი, კ. ჰ. შმიდტი და სხვ.).

## ბიბლიოგრაფია
* Armenisch und Südkaukasisch, «Caucasica», fasc. 3–4, Lpz., 1926–27; 
* Eine Tscherkesische Grammatik, იქვე, fasc. 9, Lpz., 1931; 
* Die Abchasische Sprachbau, «Nachrichten der Gesellschaft der Wissenschaften », Gött., 1931; 
* Die Kaukasische Sprachen, «Handbuch der Orientalistik», hrsg. von B. Spuler, I Abt., Bd. 7, Leiden– Köln, 1963; 
* Georgische Literatur, იქვე.

## ლიტერატურა
* რევიშვილი შ., გერჰარდ დეეტერსი და ქართული ლიტერატურა, «უცხო ენები სკოლაში», 1973, №3; 
* Lang D. M., Professor Gerhard Deeters, «Bedi Kartlisa. Revue de Kartvélologie», v. 11–12, P., 1961;

კატეგორია:დაბადებული 8 ივლისი
კატეგორია:დაბადებული 1892
კატეგორია:გარდაცვლილი 19 ოქტომბერი
კატეგორია:გარდაცვლილი 1961
კატეგორია:გერმანელი ენათმეცნიერები
კატეგორია:გერმანელი ქართველოლოგები
კატეგორია:აფხაზოლოგები
ჯემალ მებუკე

**ჯემალ მებუკე** (დ. 27 იანვარი, 1951,  სოფელი გორდი, ხონის რაიონი) — ქართველი ექიმი, პოლიტიკოსი.

1976 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1999-2001 წლებში იყო საქართველოს მე-5 მოწვევის პარლამენტის წევრი (ხონის მაჟორიტარი), საარჩევნო ბლოკი „საქართველოს მოქალაქეთა კავშირი “. უფლებამოსილება შეუწყდა ვადამდე

## რესურსები ინტერნეტში
*ჯემალ მებუკე — ბიბლიოვიკი
*ჯემალ მებუკე — საქართველოს პარლამენტის ოფიციალური საიტი

კატეგორია:დაბადებული 27 იანვარი
კატეგორია:დაბადებული 1951
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ხონის მუნიციპალიტეტში დაბადებულები
თამაზ დევდარიანი

**თამაზ ლევანის ძე დევდარიანი** (დ. 17 ივნისი, 1937, თბილისი, — გ. 27 ივნისი, 1989, იქვე) — ქართველი მოქანდაკე. საქართველოს დამსახურებული მხატვარი (1979).

დაამთავრა თბილისის სამხატვრო აკადემია (1961, პედაგოგები — ს. კაკაბაძე, კ. მერაბიშვილი) და თბილისის სახელმწიფო კონსერვატორია (1966). 1961 წლიდან მონაწილეობდა სამხატვრო გამოფენებში. 1978–1986 წლებში იყო თბილისის ქანდაკების კომბინატის მთავარი მხატვარი. მნიშვნელოვანი ნამუშევრები: „ახალგაზრდა მეცნიერი“ (1961), „ქალიშვილის პორტრეტი“ (1962), „ძმათა სასაფლაოზე“ (1964; სამივე საქართველოს ეროვნული გალერეა, თბილისი), „კოლმეურნე“ (1976), „მამა“ (1980; ორივე ტრეტიაკოვის გალერეა, მოსკოვი), „წერილი ფრონტიდან“ (1986), „ალპინისტი“ (1987; ორივე სურათების გალერეა, მოსკოვი), არის „ვეფხისტყაოსნისადმი“ მიძღვნილი სერიის ავტორი (1966–1967, ჭედურობა) და სხვ. მხატვრულად გააფორმა ზ. ფალიაშვილის სახლ-მუზეუმის მუდმივი ექსპოზიცია (1962). შექმნა ქართველ მუსიკოსთა ბარელიეფები. 1962–1988 წლებში აქტიურად მონაწილეობდა საზღვარგარეთის ქვეყნებში მოწყობილ სამხატვრო გამოფენებში.

## ლიტერატურა
კატეგორია:დაბადებული 17 ივნისი
კატეგორია:დაბადებული 1937
კატეგორია:გარდაცვლილი 27 ივნისი
კატეგორია:გარდაცვლილი 1989
კატეგორია:თბილისში დაბადებულები
კატეგორია:ქართველი მოქანდაკეები
კატეგორია:თბილისის სახელმწიფო სამხატვრო აკადემიის კურსდამთავრებულები
არსენ მგელაძე

**არსენ მგელაძე** (დ. 27 ნოემბერი, 1955, სოფ. დანდალო, ახლანდ. ქედის მუნიციპალიტეტი – გ. 5 მაისი, 2016) — ქართველი პოლიტიკოსი, სოფლის მეურნეობის მუშაკი.

დაამთავრა საქართველოს ზოოტექნიკურ-სავეტერინარო სასწავლო-სამეცნიერო ინსტიტუტი. 1999-2004 წლებში იყო საქართველოს მე-5 მოწვევის პარლამენტის წევრი (ქედის მაჟორიტარი), საარჩევნო ბლოკი „საქართველოს აღორძინება“. 2004-2008 წლებში იყო საქართველოს მე-6 მოწვევის პარლამენტის წევრი (ქედის მაჟორიტარი), საარჩევნო ბლოკი „დემოკრატიული აღორძინების კავშირი“.

## რესურსები ინტერნეტში
კატეგორია:დაბადებული 27 ნოემბერი
კატეგორია:დაბადებული 1955
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
არსენ
კატეგორია:გარდაცვლილი 2016
კატეგორია:გარდაცვლილი 5 მაისი
კატეგორია:ქედის მუნიციპალიტეტში დაბადებულები
კატეგორია:საქართველოს ზოოტექნიკურ-სავეტერინარო სასწავლო-კვლევითი ინსტიტუტის კურსდამთავრებულები
კატეგორია:ქართველი სოფლის მეურნეობის მუშაკები
ოთარი მენაბდე

**ოთარი მენაბდე** (დ. 19 მაისი, 1946, თბილისი) — ქართველი პოლიტიკოსი.

1970 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი (ლანჩხუთის მაჟორიტარი), საარჩევნო ბლოკი „მრეწველობა გადაარჩენს საქართველოს“.

## რესურსები ინტერნეტში
*
*ოთარი მენაბდე — ბიბლიოვიკი

კატეგორია:დაბადებული 19 მაისი
კატეგორია:დაბადებული 1946
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1970)
კატეგორია:თბილისში დაბადებულები
ო
როგორ მოვარჯულოთ დრაკონი

**„როგორ მოვარჯულოთ დრაკონი“** () — 2010 წლის კომპიუტერული ანიმაციური კომედიური ფილმი, რომლის რეჟისორები არიან კრის სანდერსი და დენი დებლუა, სცენარისტები — უილიამ დიევისი, დენი დებლუა და კრის სანდერსი, პროდიუსერი — ბონი არნოლდი. მუსიკა ეკუთვნის ჯონ პაუელს. პერსონაჟებს ახმოვანებენ ჯეი ბარუშელი, ჯერარდ ბატლერი და კრეიგ ფერგიუსონი. ფილმი აწარმოა DreamWorks Animation-მა, ხოლო დისტრიბუცია გაუწია Paramount Pictures-მა. ფილმში მოთხრობილია ბიჭისა და დრაკონის მეგობრობის შესახებ, რომელთა წყალობითაც მოსისხლე მტრებმა — ვიკინგებმა და დრაკონებმა საერთო ენა გამონახეს და დამეგობრდნენ.

პრემიერა გაიმართა 2010 წლის 21 მარტს Gibson Amphitheatre-ში (), ხოლო აშშ-ში გამოვიდა იმავე წლის 26 მარტს. 

ფილმმა მიიღო მაღალი შეფასებები კინოკრიტიკოსებისაგან, აგრეთვე უამრავი ჯილდო, მათ შორის ოსკარის ორი ნომინაცია. საერთო განხილვების საიტ Rotten Tomatoes-ზე მისი საერთო რეიტინგია 99%. ფილმი წარმატებული აღმოჩნდა კომერციულადაც, რომლის შემოსავალმა 494.9 მილიონი აშშ დოლარი შეადგინა.

ფილმს მოჰყვა ორი გაგრძელება — „როგორ მოვარჯულოთ დრაკონი 2“ (2014 წლის 13 ივნისი) და „როგორ მოვარჯულოთ დრაკონი 3“ (2019 წლის 22 თებერვალი).
 
## რესურსები ინტერნეტში 
* 
* 
* 
* 
* 
* 
* 

## სქოლიო 
კატეგორია:ფილმები ანბანის მიხედვით
კატეგორია:2010 წლის ფილმები
კატეგორია:ინგლისურენოვანი ფილმები
კატეგორია:Paramount Pictures-ის ფილმები
კატეგორია:2010 წლის 3D ფილმები
კატეგორია:2010 წლის კომპიუტერული ანიმაციური ფილმები‎
კატეგორია:2010-იანი წლების ამერიკული ანიმაციური ფილმები‎
კატეგორია:2010-იანი წლების კომედიური ფენტეზი ფილმები
კატეგორია:2010 წლის ანიმაციური ფილმები
კატეგორია:2010-იანი წლების საბავშვო ანიმაციური ფილმები
კატეგორია:ამერიკული კომპიუტერული ანიმაციური ფილმები
კატეგორია:ამერიკული საბავშვო ანიმაციური სათავგადასავლო ფილმები
კატეგორია:ამერიკული საბავშვო ანიმაციური კომედიური ფილმები
კატეგორია:ამერიკული საბავშვო ანიმაციური დრამატული ფილმები
კატეგორია:ამერიკული საბავშვო ანიმაციური ფენტეზი ფილმები
კატეგორია:ამერიკული ფილმები
კატეგორია:ამერიკული კომედიური ფენტეზი ფილმები
კატეგორია:ენის ჯილდოს მფლობელები
კატეგორია:დრაკონები მასობრივ კულტურაში
კატეგორია:DreamWorks Animation-ის ფილმები
კატეგორია:ბრიტანულ რომანებზე დაფუძნებული ფილმები
კატეგორია:კრის სანდერსის ფილმები
კატეგორია:დენი დებლუას ფილმები
კატეგორია:როგორ მოვარჯულოთ დრაკონი
კატეგორია:IMAX-ის ფილმები
კატეგორია:Paramount Pictures-ის ფილმები
კატეგორია:ეპიკური ფენტეზი ფილმები
კატეგორია:3D ანიმაციური ფილმები
კატეგორია:2010 წლის კომედიური ფილმები
გია მეფარიშვილი

**გია მეფარიშვილი** (დ. 7 ივნისი, 1959, ბაღდათი) — ქართველი იურისტი, პოლიტიკოსი.

1983 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 2004-2008 წლებში იყო საქართველოს მე-6 მოწვევის პარლამენტის წევრი (ბაღდათის მაჟორიტარი), საარჩევნო ბლოკი „ახალი საქართველოსთვის“.

## რესურსები ინტერნეტში
კატეგორია:დაბადებული 7 ივნისი
კატეგორია:დაბადებული 1959
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ბაღდათში დაბადებულები
გია
თეიმურაზ მეგრელიშვილი

**თეიმურაზ მეგრელიშვილი** (დ. 15 იანვარი, 1948, ლანჩხუთი)  — ქართველი პოლიტიკოსი.

დაამთავრა ვ. ი. ლენინის სახელობის საქართველოს შრომის წითელი დროშის ორდენოსანი პოლიტექნიკური ინსტიტუტის ავტომატიკა-ტელემექანიკის ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

## რესურსები ინტერნეტში
*თეიმურაზ მეგრელიშვილი — ბიბლიოვიკი

კატეგორია:დაბადებული 15 იანვარი
კატეგორია:დაბადებული 1948
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები
როლანდ მესხი

**როლანდ მესხი** (დ. 20 აპრილი, 1961,  სოფელი ნახშირღელე, თერჯოლის რაიონი) — ქართველი პოლიტიკოსი.

დაამთავრა ალექსანდრე წულუკიძის სახელობის ქუთაისის სახელმწიფო პედაგოგიური ინსტიტუტი. 1999 -2004 წლებში იყო საქართველოს მე-5 მოწვევის პარლამენტის წევრი (თერჯოლის მაჟორიტარი), საარჩევნო ბლოკი „საქართველოს აღორძინება“.

## რესურსები ინტერნეტში
*როლანდ მესხი — ბიბლიოვიკი

კატეგორია:დაბადებული 20 აპრილი
კატეგორია:დაბადებული 1961
კატეგორია:საქართველოს V მოწვევის პარლამენტის წევრები
კატეგორია:ქუთაისის სახელმწიფო პედაგოგიური ინსტიტუტის კურსდამთავრებულები
კატეგორია:თერჯოლის მუნიციპალიტეტში დაბადებულები
როლანდ
დავით საღირაშვილი

**დავით (დათიკო) ალექსის ძე საღირაშვილი** (დ. 15 იანვარი, 1887, თბილისი, — გ. 1962, ვაშინგტონი, დაკრძალულია საფრანგეთში, ლევილის სასაფლაოზე) — ქართველი პოლიტიკური მოღვაწე, სოციალ-დემოკრატი, პუბლიცისტი. 1922 წლიდან პოლიტიკური ემიგრანტი.
## ბიოგრაფია
ახალგაზრდობიდანვე ჩაბმული იყო მუშათა მოძრაობაში. მოხალისედ მონაწილეობდა 1909-1910 წლების ირანის რევოლუციაში. რევოლუციური საქმიანობისთვის რამდენჯერმე იყო დაპატიმრებული და გადასახლებული. 1913 წელს პატიმრობიდან განთავისუფლებული დაბრუნდა თბილისში და კვლავ ჩაება პოლიტიკურ საქმიანობაში. ვლ. ახმეტელთან და ლ. დარჩიაშვილთან ერთად დააარსა სოციალ–დემოკრატიული მიმართულების გაზეთი „ფიქრი“ (1913–1914). 1914 წელს კვლავ დააპატიმრეს და მალევე პოლიციის მეთვალყურეობის ქვეშ გადაასახლეს ხარკოვში, სადაც შევიდა უნივერსიტეტში ეკონომიკურ ფაკულტეტზე. 1915 წელს სტუდენტთა მღელვარებაში მონაწილეობის გამო ისევ დააპატიმრეს და გაასახლეს ჯერ ბელგოროდში, შემდეგ ცარიცინში. 1917 წლის თებერვლის რევოლუციის შემდეგ აირჩიეს ცარიცინის მუშათა და ჯარისკაცთა დეპუტატების საბჭოს თავმჯდომარედ. 1918 წელს დაბრუნდა საქართველოში. არჩეული იყო სახალხო გვარდიის მთავარი შტაბის წევრად (მეთაურის მოადგილე). 1920 წელს, გრიგოლ ურატაძესთან ერთად, მონაწილეობდა რუსეთ-საქართველოს სამშვიდობო მოლაპარაკებებში, რომელიც 7 მაისის მოსკოვის ხელშეკრულების ხელმოწერით დასრულდა. 

1921 წელს საქართველოს ძალადობრივი გასაბჭოების შემდეგ საღირაშვილი ემიგრაციაში არ წასულა. საბჭოთა ხელისუფლებამ დააპატიმრა და მეტეხის ციხეში 16-თვიანი პატიმრობის შემდეგ, 1922 წელს, 61 სხვა პატიმართან ერთად უცხოეთში გაასახლა. ცხოვრობდა გერმანიაში. 1927 წლიდან უპარტიო იყო. ემიგრაციაში ეწეოდა ლიტერატურულ საქმიანობას. წერდა ქართულ, რუსულ და გერმანულ ენებზე. აქტიურად თანამშრომლობდა ემიგრანტულ პრესასთან. იყო 1923 წელს ბერლინში გამოცემულ ჟურნალ „საქართველოს მოამბის“ ტექნიკური რედაქტორი. II მსოფლიო ომის შემდეგ ერთხანს ცხოვრობდა ავსტრიაში, იტალიასა და ესპანეთში. 1957-1958 წლებში მიუნხენში არჩილ მეტრეველთან ერთად გამოსცემდა გაზეთს „სამშობლოს განთავისუფლებისათვის“. სიცოცხლის ბოლო წლები ამერიკის შეერთებულ შტატებში გაატარა. ცოლად ჰყავდა წარმოშობით ფინელი ალმა საირანენი. მათი შთამომავლები ვაშინგტონსა და მიუნხენში ცხოვრობენ. 

## ლიტერატურა
* შარაძე, გურამ. ქართული ემიგრანტული ჟურნალისტიკის ისტორია. ტ. 1. - თბ., 2001. - გვ. 630–632.

## რესურსები ინტერნეტში
* დავით საღირაშვილი. „ქართველები უცხოეთში. ბიოგრაფიები და მოღვაწეობა“. საქართველოს პარლამენტის ეროვნული ბიბლიოთეკა.

კატეგორია:დაბადებული 15 იანვარი
კატეგორია:დაბადებული 1887
კატეგორია:გარდაცვლილი 1962
კატეგორია:თბილისში დაბადებულები
კატეგორია:ქართველი პოლიტიკოსები
კატეგორია:ქართველი ემიგრანტები
კატეგორია:ქართველი პუბლიცისტები
კატეგორია:საქართველოს სახალხო გვარდიის წევრები
კატეგორია:ლევილის სასაფლაოზე დაკრძალულები
ლია გიგაური

**ლია გიგაური** (დ. 7 ნოემბერი, 1960, თელავი) — ქართველი თანამდებობის პირი, ეკონომისტი, ფიზიკოსი. საქართველოს შერიგებისა და სამოქალაქო თანასწორობის საკითხებში სახელმწიფო მინისტრის მოვალეობის შემსრულებელი 2020 წელს. ბიზნესის ადმინისტრირების დოქტორი (2018).

## განათლება 
დაამთავრა ი. გოგებაშვილის სახელობის სახელმწიფო პედაგოგიური უნივერსიტეტის მათემატიკა-ფიზიკის ფაკულტეტი; თბილისის სახელმწიფო უნივერსიტეტის ფიზიკის ფაკულტეტი; მარკეტინგისა და მენეჯმენტის საერთაშორისო ინსტიტუტი (მოსკოვი, 2000); ეკონომიკური განათლების ეროვნული საბჭო (NCEE) და ამერიკის განათლების დეპარტამენტი (აშშ; „საერთაშორისო ეკონომიკა“, ეკონომიკის სწავლების მეთოდები 2002–2003); 2012–2018 წლებში იყო ანდრია პირველწოდებულის სახელობის ქართული უნივერსიტეტის ბიზნესისა და მენეჯმენტის ფაკულტეტი დოქტორანტი, სადისერტაციო თემა: „საქართველოს ზოგადი განათლების სისტემური რეფორმების მენეჯმენტის ანალიზი“.

## საქმიანობა 
1983–2003 წლებში სხვადასხვა სკოლაში იყო ფიზიკის მასწავლებელი, უმცროსი მეცნიერ-თანამშრომელი სხვადასხვა უნივერსიტეტში. 2001–2003 წლებში — საგანმანათლებლო ცენტრ „ერუდიტის“ და ფონდ „ჰორიზონტის“ მცირე ბიზნესის განათლების პროგრამა „ეფექტური მართვის ორგანიზების“ კოორდინატორი. 2004–2005 წლებში კულტურულ-საგანმანათლებლო ცენტრ „ერუდიტის“, საგანმანათლებლო პროგრამების კოორდინატორი. 2004–2005 წლებში ჩართული იყო თბილისის სახელმწიფო უნივერსიტეტის ასოციაცია „განათლება, დასაქმება, პროგრესის“ პროექტში „ეკონომიკა“ არაქართული სკოლების პედაგოგებისათვის. 2000–2006 წლებში იყო თბილისის №66 საჯარო სკოლის პედაგოგი. 2006–2007 წლებში საქართველოს განათლებისა და მეცნიერების სამინისტროს ეკონომიკური განათლების და განვითარების ცენტრის (CEED) პროფესიული სასწავლებლების რეაბილიტაციის პროგრამის (მასწავლებელთა გადამზადება — „მეწარმეობის საფუძვლები“) ტრენინგ-მოდულის ავტორი, ტრენერი; 2006–2008 წლებში BC-ის (ბიზნესის კლინიკა) საჯარო და კერძო სექტორის მართვისა და სტრატეგიული განვითარების კონსულტანტი. 2005–2010 წლებში უნივერსიტეტ „კავკასიის აკადემიური ცენტრის“ ასისტენტ-პროფესორი. 2005–2012 წლებში საგანმანათლებლო ცენტრი CAC-ის მენეჯმენტის მიმართულების ხელმძღვანელი. 2007–2012 წლებში ქალაქ თბილისის №165 საჯარო სკოლის დირექტორი. 2012–2013 წლებში საქართველოს განათლებისა და მეცნიერების სამინისტროს ზოგადი განათლების მართვისა და განვითარების დეპარტამენტის უფროსი. 2018 წლამდე საქართველოს განათლებისა და მეცნიერების მინისტრის მოადგილე. 2018 წლის 17 ივლისიდან 10 სექტემბრამდე საქართველოს განათლების, მეცნიერების, კულტურისა და სპორტის მინისტრის მოადგილე. 2018 წლის 23 ოქტომბრიდან შერიგებისა და სამოქალაქო თანასწორობის საკითხებში საქართველოს სახელმწიფო მინისტრის მოადგილე. 2020 წლის 15 ივნისიდან 6 აგვისტომდე შერიგებისა და სამოქალაქო თანასწორობის საკითხებში სახელმწიფო მინისტრის მოვალეობის შემსრულებელი.

ფლობს ქართულ, ინგლისურ და რუსულ ენებს.

## რესურსები ინტერნეტში 
## სქოლიო 
კატეგორია:დაბადებული 7 ნოემბერი
კატეგორია:დაბადებული 1960
კატეგორია:თელავში დაბადებულები
კატეგორია:ქართველი ეკონომისტები
კატეგორია:ქართველი ფიზიკოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თელავის სახელმწიფო უნივერსიტეტის კურსდამთავრებულები
კალისტრატე გოგუა

**კალისტრატე გიორგის ძე გოგუა** (დ. 1875, ჯუმათი, ოზურგეთის მაზრა, — გ. 8 თებერვალი, 1938) — ქართველი პოლიტიკური მოღვაწე, სოციალ-დემოკრატი.

## ბიოგრაფია
ჰქონდა საშუალო განათლება, დაამთავრა ოზურგეთის სამკლასიანი სასწავლებელი. 1890-იანი წლების ბოლოდან მონაწილეობდა რევოლუციურ მოძრაობაში.1892-1896 წლებში სწავლობდა თბილისის ტექნიკურ სასწავლებელში.  ამ პერიოდიდან იყო სოციალ-დემოკრატიული პარტიის წევრი, მენშევიკი. 1901 წელს იყო რსდმპ-ის თბილისის კომიეტის წევრი. რევოლუციური საქმიანობისთვის არაერთხელ გადასახლებული იყო ციმბირში.იყო რსდმპ-ის ყრილობების დელეგატი. გადასახლებაში, ირკუტსკში გაიცნო და ცოლად შეირთო მენშევიკი იულია კოლბერგი (დ. 1880 — გ. 1938). იქვე იხდიდა სასჯელს იოსებ სტალინიც. I მსოფლიო ომის წლებში გოგუა იდგა ე. წ. „ობორონეცულ“ პოზიციაზე. თავდაპირველად ირაკლი წერეთლის მხარდამჭერი იყო. რუსეთის სოციალ-დემოკრატიული მუშათა პარტიის 1917 წლის აგვისტოს გამაერთიანებელ ყრილობაზე ცენტრალური კომიტეტის წევრობის კანდიდატად აირჩიეს. აქტიურად მონაწილეობდა ყრილობის მუშაობაში ოქტომბრის ბოლომდე. პარტიის ხელმძღვანელობაში იული მარტოვის მოსვლის შემდეგ ცენტრალური კომიტეტის დატოვებაზე ხელი არ მოუწერია. პარტიის დეკემბრის საგანგებო ყრილობაზე ცენტრალური კომიტეტის წევრად აირჩიეს. ოქტომბრის გადატრიალების შემდეგ დაბრუნდა საქართველოში. იყო საქართველოს დემოკრატიული რესპუბლიკის არმიის სამნეო განყოფილების უფროსი. 1918 წლის მარტში პარტიის ლიდერებთან და ოჯახთან ერთად მოსკოვში გადავიდა. აქტიურად უჭერდა მხარს იული მარტოვს. 1919 წლის დეკემბერში გოგუა ოჯახთან ერთად საქართველოში დაბრუნდა. დანიშნული იყო რესპუბლიკის სამხედრო-სამეურნეო კომიტეტის თავმჯდომარედ. 

1921 წლის მარტში, საქართველოს საბჭოთა ანექსიის შემდეგ, ემიგრაციაში წასვლაზე უარი თქვა. იყო ყოფილი მთავრობის რწმუნებული სახელმწიფო ქონების გადაბარების საკითხში. შემდეგ ერთხანს თბილისში ადელხანოვის ტყავის ქარხნის დირექტორად მუშაობდა. 1921 წლის მაისში დააპატიმრეს და ეტაპით მოსკოვში, იქიდან კი სუზდალის პოლიტიზოლატორში გაგზავნეს. 1926-1930 წლებში გადასახლებული იყო სოლოვეცკის საკონცენტრაციო ბანაკში. შემდეგ მოსკოვში ცხოვრობდა. 1937 წლის ნოემბერში კვლავ დააპატიმრეს და 1938 წლის 8 თებერვალს დახვრიტეს. რეაბილიტირებულია 1991 წელს. რეპრესირებული იყო ასევე კალისტრატე გოგუას ქალიშვილი ირინა (დ. 1904 — გ. 1989), რომელიც არის თავისი მშობლების და საბჭოთა გულაგის ბანაკებში საკუთარი თავგადასავლის შესახებ მოგონებების ავტორი.

## ლიტერატურა
*
* Из архива Б. И. Николаевского : переписка с И. Г. Церетели 1923-1958 гг. / Б. И. Николаевский. - Москва : Памятники исторической мысли. Вып. 1 : Письма 1923-1930 гг. - 2010. - ISBN 978-5-88451-269-6;
* Червакова И. Песочные часы : История жизни Ирины Гогуа в восьми кассетах, письмах и комментариях // Дружба народов. – 1997. – № 4. – С. 59–104 ;  № 5. – С. 75–119;
* Гогуа И. Семейные истории : Отрывок из документальной повести «Песочные часы» // Огонек. – 1997. – 13 апр. (№ 14). – С. 15.

## რესურსები ინტერნეტში
კატეგორია:დაბადებული 1875
კატეგორია:გარდაცვლილი 8 თებერვალი
კატეგორია:გარდაცვლილი 1938
კატეგორია:ქართველი რევოლუციონერები
კატეგორია:ოზურგეთის მუნიციპალიტეტში დაბადებულები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:რსდმპ-ის წევრები
კატეგორია:სიკვდილით დასჯილი ქართველები
დევიძე

საკუთარი სახელი **დევიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე დევიძე — მათემატიკოსი, პედაგოგი
* ლავრენტი დევიძე — მწერალი, სასულიერო პირი

კატეგორია:ქართული გვარები
ალექსანდრე დევიძე

**ალექსანდრე დავითის ძე დევიძე** (დ. 1886, სოფ. დიდი ჯიხაიში, ახლანდ. სამტრედიის მუნიციპალიტეტი, — გ. 5 თებერვალი, 1940, თბილისი) — ქართველი მათემატიკოსი, პედაგოგი, მათემატიკური განათლების ერთ-ერთი ორგანიზატორი საქართველოში. 

დაამთავრა ქუთაისის რეალური სასწავლებელი 1906 წელს, შემდეგ ნოვოროსიის (ოდესა) უნივერსიტეტის ფიზიკა–მათემატიკის ფაკულტეტი 1910 წელს. 1917 წლიდან დაინიშნა სამტრედიის ახალგახსნილი გიმნაზიის დირექტორად. 1930-1940 წლებში იყო საქართველოს სასოფლო–სამეურნეო ინსტიტუტის მათემატიკის  კათედრის გამგე, პარალელურად მუშაობდა თბილისის სახელმწიფო უნივერსიტეტში. სხვებთან თანაავტორობით შექმნა მათემატიკის 20–მდე სახელმძღვანელო, რომლებიც 1923-1940 წლებში ქართული სკოლებისათვის ძირითადი ლიტერატურა იყო მათემატიკაში.

## ლიტერატურა
## რესურსები ინტერნეტში
კატეგორია:დაბადებული 1886
კატეგორია:გარდაცვლილი 5 თებერვალი
კატეგორია:გარდაცვლილი 1940
კატეგორია:სამტრედიის მუნიციპალიტეტში დაბადებულები
კატეგორია:ქართველი მათემატიკოსები
კატეგორია:ქართველი პედაგოგები
ინგლისის თასი 1971–1972

**ინგლისის თასი 1971–72** — მსოფლიოს უძველესი საფეხბურთო შეჯიბრის ინგლისის ასოციაციის თასის 91-ე გათამაშება. უემბლის სტადიონზე ფინალში „ლიდზ იუნაიტედმა“ 1-0 დაამარცხა „არსენალი“.

რამდენიმე რეკორდი და მნიშვნელოვანი ფაქტი დაფიქსირდა ტურნირზე. ეს იყო მესამე წელი, როცა წაგებული ნახევარფინალისტები მესამე ადგილისთვის მართავდნენ დამატებით მატჩს; 90 წუთი უგოლო ფრედ დასრულდა, „ბირმიგემ სიტიმ“ პენალტებში დაამარცხა სტოკ სიტი, რაც პირველი შემთხვევაა ასოციაციის თასის ისტორიაში, როცა გამარჯვებული პენალტების სერიაში გამოვლინდა. პირველი ტურის საწყის ეტაპზე ბორნმუთის ტედ მაკდუგგალმა ცხრა გოლი გაიტანა, ეს დღემდე ერთ თამაშში ფეხბურთელის გატანილი გოლების რეკორდია, ამ მატჩში „ბორნმუთმა“ „მარგეიტი“ 11–0 დაამარცხა. მეოთხე საკვალიფიკაციო ეტაპზე „ალვეჩარჩსა“ და „ოქსფორდ სიტის“ შორის ყველაზე ხანგრძლივი 11 საათიანი ფრე დაფიქსირდა, სულ ამ გუნდებს შორის ხუთი განმეორებითი შეხვედრა ჩატარდა, საბოლოოდ კი „ალვეჩარჩმა“ მინიმალური ანგარიშით 10 გაიმარჯვა. ათი თამაში ფრედ დასრულდა, გამარჯვებულის გამოსავლენად ყველა მათგანში ერთი დამატებითი მატჩის ჩატარება გახდა საჭირო.  თამაში ჰერეფორდ იუნაიტედსა და ნიუკასლ იუნაიტედს შორის 2007 წელს გაზეთ *The Observer-ის* გამოკითხვის მიხედვით დასახელდა, როგორც ასოციაციის თასის საუკეთესო ფრე.

### მეოთხე რაუნდი 
მატჩების დღე იყო 1972 წლის 5 თებერვალი, შაბათი.  რადგან ჰერფერდ იუნაიტედს არ შეეძლო აღნიშნულ დღეს თამაში შეხვედრა გადაიდო რამდენიმე დღით. სულ დაფიქსირდა ხუთი ფრე, მათგან მხოლოდ ერთში გახდა საჭირო მეორე დამატებითი მატჩის ჩატარება. 

### მეხუთე რაუნდი 
მატჩები გაიმართა 1972 წლის 26 თებერვალს, შაბათ დღეს. ორი თამაში დასრულდა ფრედ, მათგან მხოლოდ ერთისთვის გახდა საჭირო მეორე დამატებითი მატჩის ჩატარება.

### მეექვსე რაუნდი 
; გამეორება

### ნახევარფინალი 
; გამეორება

### მესამე ადგილის მატჩი 
მატჩი მესამე ადგილისთვის ჩატარდა მესამედ, ეს იყო ექსპერიმენტი რომელიც ხუთი სეზონის განმავლობაში იყო ასოციაციის თასზე, 1974-75 სეზონში კი გაუქმდა. თამაში უგოლო ფრით დასრულდა, გამარჯვებული პირველად პენალტებით გამოვლინდა.

### ფინალი 
ფინალი გაიმართა 1972 წლის 6 მაისს შაბათს უემბლის სტადიონზე ლონდონში და დასრულდა ლიდზ იუნაიტედის გამარჯვებით 1–0. გოლი გაიტანა ალან კლარკმა. მატჩს დაესწრო 100,000 ადამიანი.

## შენიშვნები 
: A.&nbsp;: ითამაშეს გიგს ლენდზე, ბური.
: B.&nbsp;: ითამაშეს ჰოტორნსზე, ვეს ბრომვიჩი.
: C.&nbsp;: ითამაშეს მეინ როუდზე, მანჩესტერი.
: D.&nbsp;: ითამაშეს ფილბერტ სტირიტზე, ლესტერი.

## ბმულები 
* The FA Cup Archive at TheFA.com
* English FA Cup 1971/72 at Soccerbase
* F.A. Cup 1971/72 Results at Footballsite
* https://sites.google.com/site/motdlistings/home/1971-72  MOTD listings
* http://carousel.royalwebhosting.net/itv/ITVfootball68-83.html ITV regional listings & Midweek games for both BBC & ITV

## სქოლიო 
კატეგორია:ინგლისის ასოციაციის თასის სეზონები
კატეგორია:1971 წელი ფეხბურთში
კატეგორია:1972 წელი ფეხბურთში
ირაკლი მინდელი

**ირაკლი მინდელი** (დ. 4 თებერვალი, 1966, თბილისი)  — ქართველი პოლიტიკოსი.

1990 წელს დაამთავრა საქართველოს პოლიტექნიკური ინსტიტუტის ჰიდროტექნიკისა და სანტექნიკის ფაკულტეტი, ხოლო 1993 წელს — ასპირანტურა. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

## რესურსები ინტერნეტში
*ირაკლი მინდელი — ბიბლიოვიკი

კატეგორია:დაბადებული 4 თებერვალი
კატეგორია:დაბადებული 1966
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები
კატეგორია:თბილისში დაბადებულები
ირაკლი
ზედა მაზანდარა

**ზედა მაზანდარა** — სოფელი დასავლეთ საქართველოში, წალენჯიხის მუნიციპალიტეტის წალენჯიხის ადმინისტრაციულ ერთეულში (სამეგრელო-ზემო სვანეთის მხარე).

მდებარეობს ოდიშის ვაკეზე, მდინარე ჭანისწყლის (მდინარე ხობისწყალის მარჯვენა შენაკადი) მარჯვენა მხარეს, ზღვის დონიდან 310 მ-ზე, ქალაქ წალენჯიხიდან 3 კმ-ში.

დასახლება წარსულში წარმოადგენდა სოფელ მაზანდარის ზედა უბანს. სოფელი მაზანდარა 1988 წელს გაუქმდა ქალაქ წალენჯიხასთან ტერიტორიული შეზრდის გამო. 2010-იანი წლებიდან ზედა მაზანდარა სოფელია ქალაქ წალენჯიხის ადმინისტრაციული ერთეულის შემადგენლობაში. სოფლის მიდამოებშია მაზანდარის კარსტული მღვიმე.  

## დემოგრაფია
2014 წლის აღწერის მონაცემებით სოფელში ცხოვრობს 492 ადამიანი, ეროვნებით ქართველი.

## სქოლიო
კატეგორია:წალენჯიხის მუნიციპალიტეტის სოფლები
ზედა საჩინო

**ზედა საჩინო** — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, საჩინოს თემი (სოფლები: ზედა საჩინო, კუხეში, ნაგურუ, საჩინო).

## დემოგრაფია
2014 წლის აღწერის მონაცემებით სოფელში ცხოვრობს 193 ადამიანი.

## სქოლიო
კატეგორია:წალენჯიხის მუნიციპალიტეტის სოფლები
ბალუაშვილი

საკუთარი სახელი **ბალუაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ანზორ ბალუაშვილი — იურისტი, სახელმწიფო მოხელე
* ლავრენტი ბალუაშვილი — სამხედრო მოღვაწე

კატეგორია:ქართული გვარები
ლესოთოს ეროვნული საკალათბურთო ნაკრები

**ლესოთოს ეროვნული საკალათბურთო ნაკრები** საერთაშორისო საკალათბურთო შეჯიბრებებში წარმოადგენს ლესოთოს. ნაკრებს არასდროს უთამაშია ოლიმპიადასა და მსოფლიო ჩემპიონატზე. ლესოთოს არასდროს უთამაშია აფრობასკეტზე.

## რესურსები ინტერნეტში
* ლესოთოს ეროვნული საკალათბურთო ნაკრები  — *afrobasket.com*

კატეგორია:ლესოთოს კალათბურთი
კატეგორია:ლესოთოს ეროვნული სპორტული ნაკრებები
კატეგორია:ეროვნული საკალათბურთო ნაკრებები
ჰამლეტ მოვსესიანი

**ჰამლეტ მოვსესიანი** (დ. 1 აპრილი, 1956, სოფელი გომანი, ახალქალაქის რაიონი) — ქართველი პედაგოგი, პოლიტიკოსი.

დაამთავრა ერევნის პოლიტექნიკური ინსტიტუტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2004-2008 წლებში იყო საქართველოს მე-6 მოწვევის პარლამენტის წევრი (ახალქალაქის მაჟორიტარი), საარჩევნო ბლოკი „ბურჯანაძე - დემოკრატები“.

## რესურსები ინტერნეტში
*ჰამლეტ მოვსესიანი — საქართველოს პარლამენტის ოფიციალური საიტი (საქართველოს პარლამენტის მეხუთე მოწვევა)
*ჰამლეტ მოვსესიანი — საქართველოს პარლამენტის ოფიციალური საიტი (საქართველოს პარლამენტის მეექვსე მოწვევა)

 

კატეგორია:დაბადებული 8 ივლისი
კატეგორია:დაბადებული 1961
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:ახალქალაქის მუნიციპალიტეტში დაბადებულები
გიორგი მერკვილაძე (მრავალმნიშვნელოვანი)

**გიორგი მერკვილაძე** შეიძლება აღნიშნავდეს:

* გიორგი მერკვილაძე — ლიტერატურათმცოდნე
*  გიორგი  მერკვილაძე  — ქართული საბჭოთა სპორტის მოღვაწე

გ